ভারতের পাশাপাশি এই অ্যামোনিয়া-দূষণের সমস্যা মার্কিন যুক্তরাষ্ট্র, চিন এবং ইউরোপের কিছু দেশে। ২০০২ থেকে ২০১৬ পর্যন্ত অ্যামোনিয়া দূষণের মাত্রা কতটা বেড়েছে সে ব্যাপারে নাসার একটি বিশেষ ধরনের উপগ্রহ-চিত্রের সাহায্যে গবেষণা করেছিল যুক্তরাষ্ট্রের মেরিল্যান্ড বিশ্ববিদ্যালয়। গবেষণার নেতৃত্বে থাকা বিজ্ঞানী জুইং ওয়ার্নার বলেন, “সারা বিশ্বে কৃষিজমির ওপরে অ্যামোনিয়া গ্যাসের উপস্থিতির প্রমাণ মিলেছে। নির্গত হওয়া অ্যামোনিয়ার সঙ্গে যদি কারখানা থেকে নির্গত দূষিত পদার্থ মিশে যায় তা হলে এরোসল নামক একটি পদার্থ তৈরি হয় যেটা স্বাস্থ্যের পক্ষে খুবই ক্ষতিকর।”